b'\n_START_ARTICLE_\nIP address\n_START_PARAGRAPH_\nAng isang IP address (Internet Protocol address)\xc2\xa0ay isang de-numerong etiketa (label) na itinatalaga sa bawat aparato (halimbawa, computer, printer) na kalahok sa isang computer network\xc2\xa0na gumagamit ng Internet Protocol para sa komunikasyon. Ang isang IP address ay may dalawang pangunahing tungkulin: host o network interface identification\xc2\xa0at location addressing. Ang papel nito ay mailalarawan sa sumusunod: "Isang pangalan na nagtuturo ng hinihingi natin. Isang address kung saan ito matatagpuan. Isang ruta na nagtuturo kung paano kapunta doon."_NEWLINE_Itinalaga ng mga nagdisenyo ng Internet Protocol na ang isang IP address ay isang 32-bit\xc2\xa0na numero at ang sistemang ito, na tinatawag na\xc2\xa0Internet Protocol Version 4 (IPv4), ay ginagamit pa rin sa kasalukuyan. Gayunpaman, dahil sa paglago ng Internet at ang prediksiyon na\xc2\xa0pagkaubos ng mga magagamit na address, isang bagong bersyon ng IP (IPv6), na gumagamit ng 128 bits para sa address, ay binuo noong 1995.\xc2\xa0Ang\xc2\xa0IPv6 ay ginawang pamantayan bilang bilang RFC 2460 noong 1998, at patuloy ang\xc2\xa0pag-deploy\xc2\xa0nito mula kalagitnaan ng dekada 2000._NEWLINE_Ang IP address ay karaniwang nakasulat sa notasyong maaring mabasa ng tao, tulad ng 172.16.254.1 (IPv4), at 2001:db8:0:1234:0:567:8:1 (IPv6)._NEWLINE_Ang Internet Assigned Numbers Authority\xc2\xa0(IANA) ang namamahala ng paglaan espasyo ng mga IP address sa buong mundo at naghirang limang regional Internet registry (RIR) upang magtalaga ng mga bloke ng IP address sa mga lokal na Internet registry (Internet service provider) at iba pang mga entidad.'